Medarbejderne på Regionshospitalet i Randers kan i fremtiden se frem til at få langt friere hænder. Bogstaveligt talt.

I øjeblikket tester hospitalet Googles smarte briller, Google Glass, som

kan stemmestyres.

Allerede nu har brillerne vist sig at gøre nogle arbejdsgange langt mere effektive og derved spare personalet tid. For eksempel, når det kommer til at tage billeder af patienten, som kan bruges i det videre behandlingsforløb:

- Tidligere har vi måtte hente et digitalkamera for at tage et billede, og så har vi rent teknisk måtte uploade det til en computer og hente det ind i journalen bagefter, fortæller ledende overlæge Eva Kleberg Andersen om de normale arbejdsforhold.

Ikke langt fra test til virkelighed Eva Kleberg Andersen arbejder på Gynækologisk-Obstetrisk afdeling, som er en af de afdelinger, hvor brillerne kan blive et nyttigt redskab.

I stedet for, at personalet manuelt tager billeder, kan man med hjælp fra Google Glass tage billeder via stemmestyring.

"Ok Glass. Take picture" og "Send data" er nogle af de kommandoer, som gør det muligt at tage billeder, som derefter kan overføres til patientens journal.

Indtil videre har brillerne indgået som en del af pilotprojekt i samarbejde med virksomheden Systematic. Næste skridt er at teste det i et ambulatorium på rigtige patienter:

- Vi tænker, at vi er tæt på, at de (brillerne, red.) kan bruges i virkeligheden, siger Eva Kleberg Andersen.

Du kan se, hvordan det foregår, når personalet bruger Google Glass i videoen øverst i artiklen.

Randers-læger tester Google Glass-briller